Základná škola s materskou školou Dávida Mészárosa - Mészáros Dávid Alapiskola és Óvoda,

Školský objekt 888, 925 32 Veľká Mača

  

Názov projektu - a projekt címe: **Mesével együtt segítsük az egészséget!**

Zmluva číslo – a szerződés száma: 2018 – 1- HU01 – KA229 – 047862\_5

**Tevékenységi terv**

**Téma:** Mesebeli átváltozások – meseszereplők jelmezeinek elkészítése újrahasznosítással – online farsang

**Tevékenységek:** Családban megrendezett jelmezes online farsang

**Tevékenység résztvevője:**

Mészáros Dávid Alapiskola és Óvoda- Bogárvilág óvodásai és a szülők

**Időpont:**2021.02.15.

**Felelősök a maszkabál megszervezéséért:**

Bréda Szilvia

Lancz Mónika

Juhos Erzsébet

Fodor Gabriella

Rózsa Anna

Bittó Éva

Základná škola s materskou školou Dávida Mészárosa - Mészáros Dávid Alapiskola és Óvoda,



|  |  |
| --- | --- |
| **Beszámoló** | |
| **A tevékenység célja:** | * Élményt nyújtó tevékenységek biztosítása. * Család – óvoda kapcsolatának mélyítése. * A tevékenységek során alakuljon a gyerekek hallása, ritmusérzéke, mozgása, beszédkészsége; a külső világ tevékeny megismertetése során fejlődjön szociális-, együttműködő-, értelmi-, verbális és testi képessége. |
| **A tevékenység feladatai:** | * A szociális képességek fejlesztése: társas kapcsolatok, pozitív beállítódás, természettudományos ismeretek megalapozásával * A természetes gyermeki kíváncsiság felkeltése, kielégítése tapasztalatszerzéssel, a közvetlen környezet megismerésén keresztül. |
| **Szervezés:** | * Feltételek, hangulat megteremtése |
| **Eszközök:** | * Jelmezek bebiztosítása – szülők részéről |
|  |  |

Základná škola s materskou školou Dávida Mészárosa - Mészáros Dávid Alapiskola és Óvoda,

  

**Előzmények:**

Óvodánkban minden éven elbúcsúztatjuk a telet, nem mással, mint a farsangi mulatsággal. Óvodásaink nagy izgatottsággal szoktak készülődni, várni a farsang napját, mikor végre jelmezbe öltözhetnek. A hangulat megteremtéséért nem csak az óvodásaink öltöztek be, hanem az óvoda csoportszobái, folyosói is farsangi diszben várták a farsangi mulatságot. A diszitésben az óvodásaink is be szoktak kapcsolódni, saját kezűleg készitett dekorációkkal, állarcokkal, diszitő elemekkel.

**MEGVALÓSÍTÁS**

Sajnos idén a farsangi készülődés elmaradt, a télbúcsúztatót nem tarthattuk meg az óvodában. A járványhelyzet súlyossága miatt a járásunk fekete zónába került, így csak az infrastruktúrában dolgozó szülők gyermekei járhattak óvodába, mely az óvodai oktató-nevelő munkáját nagyban megváltoztatta. Azok a gyermekekkel, akik óvodába jártak, alkalmazkodtunk a jelenlegi  szituációhoz és a csoportszobában kézművesfoglalkozás keretében közösen elkészítettük a farsangi álarcokat, jelmezeket. Minden gyermek bemutatkozott, ki milyen jelmezt készített. Minden éven megörökitjük fénykép formájában a kreativabbnál kreativabb jelmezbe öltözött óvodásainkat, mely hagyomány ez éven se maradhatott ki. Hisz évek multán jó érzés vissza emlékezni, hogy óvódásként, ki milyen jelmezbe bújt, ki hogyan búcsúztatta a telet. Az otthon levő óvodásaink sem maradtak ki a farsangi jelmezes bemutatóról, ők otthon öltöztek be és a szülők segítségével elküldték a jelmezbe öltözött fotóikat, melyből közös farsangi kollázs született.

**REFLEXIÓ**:

Összegezve elmondhatjuk, hogy idén sajnos online formában tudtuk megvalósítani a Télbúcsúztató projekt célkitűzéseit.

Nagymácséd, 2021.02.15.

Bréda Szilvia

Projekt koordinátor

...............................